**Hankook Tire julkisti uusimman liiketoimintatuloksensa**

**Hankook Tiren vuoden 2017 toisen neljänneksen maailmanlaajuinen liikevaihto oli 1667 miljardia KRW ja käyttökate 203,7 miljardia KRW. Maailman edistyneintä teknologiaa hyödyntävien huippusuorituskykyisten (UHP) renkaiden myynti kasvoi. UHP-renkaiden myynti oli 36,9 % kokonaismyynnistä, mikä tarkoittaa 1,7 % kasvua edellisen vuoden vastaavaan ajanjaksoon verrattuna.**

***Soul, Korea / Neu-Isenburg, Saksa, 14. elokuuta 2017*** – Premium-rengasvalmistaja ilmoitti vuoden 2017 toisen neljänneksen liiketoimintatuloksensa. Maailmanlaajuinen liikevaihto oli 1667 miljardia KRW (1,341 miljardia euroa) ja käyttökate 203,7 miljardia KRW (163,9 miljoonaa euroa).

Hankook Tiren myynti kasvoi 1,7 prosenttia edeltävään neljännekseen verrattuna, kun taas käyttökate pieneni 12,3 prosenttia. Edellisen vuoden vastaavaan ajanjaksoon verrattuna kokonaismyynti ja käyttökate vähenivät 3,5 prosenttia ja 34,4 prosenttia. Käyttökatteen pieneneminen johtui pääasiassa raaka-aineiden hintojen noususta.

Edeltävään neljännekseen verrattuna Hankookin liikevaihto kuitenkin kasvoi markkinoiden kasvua nopeammin. Myös huippusuorituskykyisten (UHP) renkaiden segmentillä myynti on jatkuvasti kasvanut. UHP-renkaiden myyntisuhde kasvoi 1,7 prosenttia, ja niiden myynti oli 36,9 prosenttia toisen neljänneksen kokonaisliikevaihdosta. Hankook Tire suunnittelee laajentavansa UHP-renkaiden segmenttiä ja valmistautuu vastaamaan joustavasti autoteollisuusalan muutoshaasteisiin.

# # #

**Q2 2017 Consolidated Financial Result**

|  |  |  |  |
| --- | --- | --- | --- |
| **(Unit: Billion KRW)** | **Q2 FY 2016** | **Q1 FY 2017** | **Q2 FY 2017** |
| Sales | 1,727.4 | 1,639.2 | 1,666.8 |
| Operating Profit | 310.3 | 232.2 | 203.7 |

|  |  |  |  |
| --- | --- | --- | --- |
| **(Unit: Million USD)** | **Q2 FY 2016** | **Q1 FY 2017** | **Q2 FY 2017** |
| Sales | 1,484.9 | 1,420.1 | 1,475.8 |
| Operating Profit | 266.7 | 201.2 | 180.4 |

|  |  |  |  |
| --- | --- | --- | --- |
| **(Unit: Million EUR)** | **Q2 FY 2016** | **Q1 FY 2017** | **Q2 FY 2017** |
| Sales | 1,315.4 | 1,333.2 | 1,341.1 |
| Operating Profit | 236.3 | 188.9 | 163.9 |

**\*Exchange Rates**

|  |  |  |  |
| --- | --- | --- | --- |
|  | **Q2 FY 2016** | **Q1 FY 2017** | **Q2 FY 2017** |
| USD / KRW | 1,163.30 | 1,154.28 | 1,129.43 |
| EUR / KRW | 1,313.26 | 1,229.54 | 1,242.84 |

*(NOTE: Average exchange rates for the given annual period, retrieved from Korea Exchange Bank)*

**Tietoa Hankookista**

Yhtenä maailman viidestä tuotantovolyymiltaan suurimmasta rengasvalmistajasta Hankook tuottaa premium-lohkolla innovatiivisia, korkean suorituskyvyn vyörenkaita henkilöautoihin, SUV-autoihin, maastoautoihin, kevyisiin kuorma-autoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessa ja seitsemässä tehtaassaanrenkaita, jotka on erityisesti räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tekniikkakeskuksessa, joka sijaitsee Hannoverissa, Saksassa. Renkaat valmistetaan muun muassa yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä yli 3000 työntekijää valmistaa tässä tehtaassa vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Hankookilla on lisäksi eurooppalaisia haaraliikkeitä Britanniassa, Ranskassa, Italiassa, Espanjassa, Alankomaissa, Unkarissa, Tšekin tasavallassa, Venäjällä, Turkissa, Ruotsissa ja Puolassa. Muissa Euroopan maissa Hankookin renkaita myyvät suoraan alueelliset maahantuojat. Yritys työllistää maailmanlaajuisesti 22 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 30 % syntyy Euroopassa ja IVY-maissa.

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |
| --- |
| **Yhteystiedot:****Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Deutschland |
| **Felix Kinzer**JohtajaPuh.: +49 (0) 61 02 8149 – 170f.kinzer@hankookreifen.de | **Sabine Riedel**TiedotusosastoPuh.: +49 (0) 6102 8149 – 174s.riedel@hankookreifen.de |  |  |